Micrografía que mostra un corpo de Mallory coa característica aparencia *cordas enroscadas* (centro da imaxe, cun hepatocito globoso). Tinguidura de hematoxilina-eosina.
En histopatoloxía, un **corpo de Mallory**, **corpo de Mallory-Denk** ou **hialino de Mallory** é unha inclusión que se encontra no citoplasma das células hepáticas. Os corpos de Mallory son filamentos intermedios danados que están dentro dos hepatocitos.

Condicións asociadas
--------------------

Os corpos de Mallory atopárone clasicamente no fígado de persoas que padecen a enfermidade hepática alcohólica e antes pensábase que eran específicas dela.

Son máis comúns na hepatite alcohólica (prevalencia do 65%) e na cirrose alcohólica (prevalencia do 51%).

Son unha característica recoñecida da enfermidade de Wilson (25%), a cirrose biliar primaria (24%), a cirrose non alcohólica (24%), o carcinoma hepatocelular (23%) e a obesidade mórbida (8%), entre outras condicións. Porén, informouse da súa presenza nalgunhas outras condicións non relacionadas.

Aspecto
-------

Os corpos de Mallory son altamente eosinófilos, polo que aparecen de cor rosa coa tinguidura de hematoxilina-eosina. Os propios corpos están feitos de proteínas de filamentos intermedios de citoqueratina 8/18, que foron ubiquinadas, ou unidas a outras proteínas como as proteínas de choque térmico, ou p62/Secuestosoma 1.

Epónimo
-------

O nome procede do patólogo americano Frank Burr Mallory, que foi quen primeiro describiu as estruturas en 1911. Foron renomeados como corpos de Mallory-Denk en 2007 en honor á contribución do patólogo austríaco Helmut Denk pola análise molecular da patoxénese destes corposs.

Galería
-------

* Micrografía que mostra un corpo de Mallory. Aumento orixinal de 400X. Tinguidura HE.
* Micrografía que mostra un corpo de Mallory. Aumento orixinal de 200X. Tinguidura HE.
* Micrografía hepática que mostra abundantes corpos de Mallory, como se observan en casos de abuso do alcohol.
* Corpos de Mallory nun carcinoma hepatocelular. Tinguidura tricrómica.

Notas
-----

1. ↑  "Cell Injury".
2. ↑  Denk, H; Franke, WW; Eckerstorfer, R; Schmid, E; Kerjaschki, D (August 1979). "Formation and involution of Mallory bodies ("alcoholic hyalin") in murine and human liver revealed by immunofluorescence microscopy with antibodies to prekeratin." (PDF). *Proceedings of the National Academy of Sciences of the United States of America* **76** (8): 4112–6. PMC 383988. PMID 386356. doi:10.1073/pnas.76.8.4112.
3. 1 2 3  Jensen, K; Gluud, C (Oct 1994). "The Mallory body: morphological, clinical and experimental studies (Part 1 of a literature survey).". *Hepatology* **20** (4 Pt 1): 1061–77. PMID 7927209. doi:10.1002/hep.1840200440.
4. ↑  Michel, RP; Limacher, JJ; Kimoff, RJ (January 1982). "Mallory bodies in scar adenocarcinoma of the lung.". *Human Pathology* **13** (1): 81–5. PMID 6176520. doi:10.1016/S0046-8177(82)80143-3.
5. ↑  Stumptner, Conny; Fuchsbichler, Andrea; Zatloukal, Kurt; Denk, Helmut (2007). "In vitro production of Mallory bodies and intracellular hyaline bodies: The central role of sequestosome 1 / p62". *Hepatology* (en inglés) **46** (3): 851–860. doi:10.1002/hep.21744. Arquivado dende o orixinal o 28 de maio de 2020. Consultado o 02 de maio de 2020.

|  |  |
| --- | --- |
| Control de autoridades | 
* Wd: Q1887638
* MAG: 2778893634

 |

|  |  |
| --- | --- |
| Identificadores | 
* MeSH: D059609

 |